আমরা বলতে চাচ্ছি যে, অন্তত কয়েকটা মৌলিক বিষয়ে আমরা ঐক্যবদ্ধ হই। প্রতিটি ধর্মের মূল সত্য হচ্ছে মানবতার কল্যাণ। এটাই সকল ধর্মের শ্বাশ্বত শিক্ষা। এই শিক্ষাকে পরিত্যাগ করে কেউ ধার্মিক হতে পারবে না, সে যতই উপাসনা, পূজা, অর্চনা করুক না কেন। আমরা প্রতিটি ধর্মগ্রন্থ থেকে মিলগুলো খুঁজে নিয়ে তাদেরকে এক ঐক্যসূত্রে বাঁধতে চাই। আমরা যেন ঐক্যবদ্ধ না হতে পারি সেজন্য হাজার হাজার গ্রন্থ লেখা হয়েছে, কিন্তু আমরা বলছি, ঐক্যবদ্ধ হওয়ার জন্য একটি লাইনও যদি আমরা পাই, সেটাকে সূত্র ধরে আমাদের আজ ঐক্যবদ্ধ হতে হবে। কিনউত আমরা একটি লাইন না, আমরা হাজার হাজার লাইন উপস্থাপন করছি বাইবেল থেকে, কোর’আন থেকে, বেদ থেকে, গীতা থেকে। আমরা বলেছি যে, সকল নবীই এসেছেন আল্লাহর পক্ষ থেকে, কেতাবগুলিও এসেছে আল্লাহর থেকে যদিও সেগুলো পরবর্তীতে বিকৃত করে ফেলা হয়েছে। কাজেই আপনারা এই কথাগুলো স্বীকার করেন যে; আমরা এক স্রষ্টার সৃষ্টি, এক পিতা-মাতা আদম-হাওয়ার সন্তান, আমাদের নবী-রসুলরা এক আল্লাহর থেকে আসছেন। সকলের শিক্ষাগুলো একই, সেই একই শিক্ষাটা কি? এক কথায়, মানবতার কল্যাণসাধনই স্রষ্টাকে পাওয়ার একমাত্র উপায়।